पाएं अपने शहर की ताज़ा ख़बरें और फ्री ई-पेपरडाउनलोड करें
शहर में आज सुबह ठंडी हवा चल रही थी जिसके चलते तापमान में कमी आ गई है। पिछली रात चली जोरदार हवा और बारिश होने से सड़कों पर खड़े पेड़ों को नुकसान हुआ है और ट्राईसिटी के कई हिस्सों में बिजली गुल हो गई। कई लोगों के घरों में बारिश का पानी घुस गया। गुरुवार शाम 7:30 बजे एकाएक तेज हवा के साथ बिजली चमकने लगी और तेज बारिश हाेने लगी। बारिश से 14.1 डिग्री तापमान कम हाे गया। शाम 5:30 बजे अधिकतम तापमान 36.1 डिग्री तापमान था, जबकि बारिश हाेने के बाद रात 8:30 बजे तापमान गिर कर 22 डिग्री रह गया था। दिन का अधिकतम तापमान 36.1 डिग्री दर्ज किया गया, जाे सामान्य से दाे डिग्री कम रहा।
वहीं, बुधवार रात का न्यूनतम तापमान 22.8 डिग्री दर्ज किया गया जाे सामान्य से एक डिग्री ज्यादा रहा। शाम 7:30 बजे से रात 8 बजे तक सेक्टर-39 स्थित माैसम केंद्र में 14.2 एमएम बारिश दर्ज की गई। वहीं, एयरपोर्ट स्थित ऑब्जर्वेटरी में 23.3 एमएम बारिश दर्ज की गई ।
माैसम विभाग के अनुसार शुक्रवार काे भी इसी तरह का माैसम रहने की संभावना है। अप्रैल से अभी तक करीब 6 वेस्टर्न डिस्टरबेंस आ चुके हैं। अभी तक एक बार 41 डिग्री के पार तापमान गया है। 40 डिग्री के पार तापमान पहुंच रहा है, तो वैसे ही वेस्टर्न डिस्टरबेंस एक्टिव हाेने से बारिश हाे रही है या बादल छा रहे हैं। इससे ज्यादा गर्मी नहीं पड़ रही।मौसम विभाग के अनुसार शुक्रवार को बादल छाने के साथ बारिश हाेने की संभावना है। दिन का अधिकतम तापमान 33 और न्यूनतम तापमान 24 डिग्री रह सकता है। शनिवार को अधिकतम तापमान 34 डिग्री और न्यूनतम तापमान 22 डिग्री तक रह सकता है और बादल छाए रह सकते है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn